cyanic-selkie/wikianc huggingface dataset:
Land Rover
Discovery 4
pienoiskuva|Land Rover Discovery 4 Mallivuodelle 2010 tulleet uudistukset ovat tavanomaista faceliftiä merkittävämmät ja malli nimettiinkin Discovery 4:ksi. Ulkonäön suhteellisen maltillisen uudistumisen rinnalla sisustus uudistettiin täysin. Moottorivalikoimaan tuli lisää vaihtoehtoja. Perusmoottorina säilyy edellisestä mallista tuttu 2,7-litrainen 190 hevosvoimainen V6. Toinen dieselvaihtoehto on pienemmästä moottorista kehitetty kahdella ahtimella varustettu kolmilitrainen 245 hevosvoimainen V6, jonka suurin vääntömomentti on 600 Nm. Bensiinimoottori kasvaa viisitraiseksi, mutta on tarjolla Suomessa vain erikoistilauksesta.
Kasperi Heikkinen
Kasperi Heikkinen (s. 4. elokuuta 1980 Kajaani) on suomalainen muusikko, joka soittaa kitaraa Beast in Black ja Merging Flare heavy metal yhtyeessä. Hän asuu Helsingissä.
Celestiaalit
Historia
Tämän geneettisen manipuloinnin perimmäinen syy on epäselvä. Celestiaalit kuitenkin suorittavat kokeensa tarkkuudella, jota ihmismieli ei kykene ymmärtämään. Mikäli kehityslinja tuomitaan epäkelvoksi se tuhotaan. Pahimmassa tapauksessa (viimeistään neljännen käynnin jälkeen) Exitar Tuhoaja hävittää kaiken elämän planeetalta. Maapallo on ainoa tunnettu planeetta jolla elämän sallittiin jatkua celestiaalien neljännen käynnin jälkeen. Tämä johtui luultavasti siitä, ettei sen kehityksen katsottu uhkaavan universumia.
Celestiaalit ja maapallo
Celestiaalit ovat tehneet maapallolle yhteensä neljä ristiretkeä ja jokaisella kerralla he ovat muuttaneet ratkaisevasti maapallon historiaa. thumb|left|250 px|Celestiaalit tutkimassa jälleen uutta planeettaa. Ensimmäisen kerran celestiaalit saapuivat noin miljoona vuotta sitten tekemään geneettisiä kokeita silloin maapallon korkeimpana olevalla elämänmuodolla alkuihmisellä. Tällä käynnillä celestiaalit testasivat ihmisten geneettistä potentiaalia ja loivat ikuiset ja deviaanit. He asensivat ihmisten geneettiseen koodiin nukkuvan osan, joka tulevaisuudessa mahdollistaisi mutaatiot.
A. R. Rahman
A. R. Rahman ja Suomi
Rahman on säveltänyt yhdessä Värttinän kanssa vuonna 2006 ensi-iltansa saaneen The Lord of the Rings -musikaalinäytelmän.
Keftatsidiimi
Ominaisuudet ja käyttö
Keftatsidiimi annostellaan ruiskeena laskimoon tai harvemmin lihakseen. Lääkeainetta voidaan käyttää muun muassa keuhkokuumeen, iho- ja pehmytkudostulehdusten, niveltulehdusten, endokardiitin ja vaikeiden virtsatietulehdusten hoitamiseen. Eläinlääketieteessä sitä voidaan käyttää muun muassa koirien ja kissojen Pseudomonas-infektioiden hoidossa.
Arnoldo Ellerman
Elämä
Ellerman syntyi Buenos Airesissa. Hän oppi šakin säännöt jo nuorena. Sittemmin hän omistautui kokonaan šakkitehtävien laatimiseen. Ellermanin pitkä laatijan ura alkoi 1910-luvulla. Hän laati yhteensä 5 840 šakkitehtävää. Näistä suurin osa on kahden siirron mattitehtäviä. Ellerman sai tehtävillään laadintakilpailuissa useita palkintoja. Hänen tehtävänsä voitti 115 kertaa 1. palkinnon, 152 kertaa toisen palkinnon ja 69 kertaa kolmannen palkinnon. Hän sai tehtävällään kahdesti myös kultamitalin šakkiolympialaisten laadintakilpailuissa (Helsingissä 1952 ja Tel Avivissa 1964 ). Laadinnallisista ansioista hänelle myönnettiin ensijaossa yhtenä neljästä laatijasta kansainvälisen tehtävämestarin arvo (honoris causa) vuonna 1959. Laadintauran ohella Ellerman tuomitsi šakkitehtävien laadintakilpailuja. Näistä ansioista hänelle myönnettiin 1956 kansainvälisen tehtävätuomarin arvonimi.
Jim Brown
Pelaajaura
thumb|right|250px|Brown vuonna 1961 Brown edusti yliopistourallaan Syracusen yliopistoa vuosina 1954–1956. Hän pelasi jokaisena vuotena kahdeksan ottelua juosten parhaimmalla kaudellaan 986 jaardia tehden 14 maalia. Brown varattiin vuonna 1957 varaustilaisuuden 6. pelaajana. Hänet varasi Browns.
Heti ensimmäisellä kaudellaan Brown teki NFL:n ennätyksen yhdessä ottelussa juostuissa jaardeissa, kun hän juoksi Los Angeles Ramsia vastaan 237 jaardia. Hän juoksi ensimmäisellä kaudella kokonaisuudessaan 942 jaardia 12 ottelussa tehden yhdeksän touchdownia. Lisäksi hän vastaanotti syötöstä yhden maalin. Hänet valittiin kauden päätteeksi Pro Bowliin ja All-Pron ensimmäiseen joukkueeseen. Lisäksi Brown valittiin sarjan arvokkaimmaksi pelaajaksi palkinnon historian ensimmäisenä pelaajana. Browns eteni kauden päättävään mestaruusotteluun, mutta hävisi sen Detroit Lionsille 59–14. Loppuottelussa Brown teki yhden juoksumaalin. Kaudella 1958 Brown juoksi runkosarjassa 1527 jaardia tehden 17 maalia juosten ja yhden vastaanottomaalin. Hänet valittiin jälleen Pro Bowliin ja ensimmäiseen All-Pro joukkueeseen sekä hän voitti sarjan arvokkaimman pelaajan palkinnon. Pudotuspelien ensimmäisellä kierroksella Browns kuitenkin hävisi New York Giantsille 10–0. Kausilla 1959–1961 Brown juoksi jokaisella yli 1200 jaardia tehden parhaimmalla kaudella 14 touchdownia. Hänet valittiin myös jokaisen vuoden Pro Bowliin ja All-Pron ensimmäiseen joukkueeseen. Kaudella 1962 Brown jäi alle tuhanteen juoksujaardiin, mutta teki yhteensä 18 touchdownia. Vuosi 1962 oli ensimmäinen kerta, kun häntä ei valittu All-Pro joukkueeseen. Vuonna 1963 hän juoksi oman ennätyksensä, kun hän juoksi kauden 14 ottelussa 1863 jaardia tehden yhteensä 15 touchdownia. Hänet valittiin jälleen kauden päätteeksi Pro Bowliin ja All-Pro joukkueeseen. Vuonna 1964 Brown juoksi 1446 jaardia ja teki yhdeksän maalia. Kauden päätteeksi Browns eteni loppuotteluun, jossa se voitti Baltimore Coltsin 27–0. Hänet valittiin kauden päätteeksi sekä Pro Bowliin että All-Pro joukkueeseen. Viimeisellä kaudellaan 1965 Brown juoksi 1544 jaardia tehden 21 maalia. Browns eteni toista kertaa peräkkäin loppuotteluun, mutta hävisi Green Bay Packersille 23–12. Hänet valittiin kauden päätteeksi sekä Pro Bowliin että All-Pro joukkueeseen. Lisäksi hän voitti sarjan arvokkaimman pelaajan palkinnon
Ted Lange
thumb|200px|Ted Lange (1977) Theodore William "Ted" Lange (s. 5. tammikuuta 1948) on yhdysvaltalainen näyttelijä. Hän esiintyi baarinpitäjä Isaac Washingtonin roolissa televisiosarjassa Lemmenlaiva (1977–1986).
Koshigaya
Koshigaya on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa Suur-Tokion alueella Tokion keskustan pohjois- ja Saitaman prefektuurin pääkaupungin Saitaman itäpuolella. Kaupungissa on 339 192 asukasta (vuonna 2016) ja sen pinta-ala on 60,24 neliökilometriä. Koshigaya nimitettiin yhdeksi Japanin ydinkaupungeista vuoden 2015 huhtikuussa.
Vierus verta täynnä
Juoni
Kirja kertoo talvisodan alkuajoista Suomussalmella. Päähenkilöinä ovat lääkintälotta Anna ja hänen miehensä, sotilaana oleva Juhani. Pääosa kirjasta on kuvausta lottien ja sotilaitten työstä, mutta myös muunlaisia sodan vaikutuksia tuodaan esille. Annan ja Juhanin poika Petri lähtee evakkoon Juhanin äidin kanssa. Juhanin isä puolestaan joutuu vankileirille Venäjän puolelle ja ammutaan hänen yrittäessään paeta. Rajapastori Heimo Elo puolestaan tappaa itse itsensä, kun hän ei kestä enää sodan epätasa-arvoista asetelmaa. Hänen vaimonsa Kerttu aloittaa rintamalähetin työt miehensä kuoleman vuoksi. Mukana on myös kommunisti Aarne Huuskonen, jolle venäläiset valittavat huonoista kartoista, ja jonkun venäläisen häneen osuneen luodin takia suomalaiset saavat hänet kiinni. Suomalaiset pitävät häntä isänmaan petturina.
Clueless
Clueless on yhdysvaltalainen komediaelokuva vuodelta 1995. Se pohjautuu löyhästi Jane Austenin Emmaan. Elokuvan kirjoitti ja ohjasi Amy Heckerling ja tuotti Scott Rudin. Elokuvan pääosia näyttelivät Alicia Silverstone, Paul Rudd, Brittany Murphy, Stacey Dash ja Dan Hedaya. Clueless oli yllätysmenestys.
Motif
HP:n Visual User Environment perustui myös Motifiin, mutta HP osallistui myös CDE:n kehitykseen.
Raippaheinät
Raippaheinät (Enteropogon) on heinäkasvien (Poaceae) heimoon kuuluva pieni kasvisuku. Sukuun luetaan kuuluvaksi 17 lajia.
Laila Kohonen
Koulutukseltaan Kohonen on luokanopettaja Turun opettajakorkeakoulusta. Hän on asunut vuodesta 1962 Tammelassa.
Kotkatjärvi
Maantiede ja asutus
Kunta sijaitsee Aunuksen tasangon koillisosassa. Sen alueella virtaavat Laatokkaan laskeva Alavoisenjoki, Topornaja, Ljuba, Ulvanka, Topozerka, Važozerka ja Pekki. Järviä ovat Vašejärvi (Važozero), Kotkatjärvi (Kotkozero), Matšjärvi (Mattšozero), Voruzjärvi, Uutjärvi (Utozero), Vahjärvi (Vagvozero), Sikojärvi (Sigozero), Keskoijärvi (Keskozero), Villalanjärvi (Villalskoje), Mäintagaine, Ladva, Kanzoijärvi (Kanzozero), Tedrijärvi, Torasjärvi (Torosozero) ja Nurdasjärvi. Hyötykaivannaisiin kuuluvat mineraalivärit ja turve. Luonnonsuojelualueita ovat Vašejärven rauhoitusalue sekä kuusi suoaluetta käsittävät luonnonmuistomerkit.
Kristoffer Kolumbus
Kolumbus ei ollut ensimmäinen Amerikassa käynyt eurooppalainen, sillä ainakin viikingit olivat käyneet siellä aiemmin. Uuden mantereen olemassaolosta ei kuitenkaan tiedetty Euroopassa, ja vasta Kolumbuksen ensimmäisen matkan seurauksena avautui pysyvä yhteys Amerikan ja muun maailman välille ja eurooppalaiset kolonisoivat Amerikan.
Varhaisvuodet
Kolumbuksen uskotaan syntyneen Genovassa nimellä Cristoforo Colombo elokuun 25. ja lokakuun 31. päivän välillä vuonna 1451. Kolumbuksen kirjoittamaksi uskotussa, hänen jälkeläistensä oikeusriidoissa käytetyssä testamentissa vuodelta 1498 hän itsekin kirjoittaa syntyneensä Genovassa: ”Siendo yo nacido en Genova”. Myös aikalaiskronikoitsijat ja -kirjailijat kutsuivat häntä genovalaiseksi, ja myös moni asiakirja osoittaa samaan suuntaan. Kolumbuksen on myös ehdotettu syntyneen muun muassa Portugalissa, Kataloniassa, Espanjassa marranojuutalaiseksi, Korsikassa, Kreikassa.
Kullero
Käyttö ja kulttuuriset viittaukset
Kirjallisuudessa kullero esiintyy muun muassa Aaro Hellaakosken runokokoelmaan Jääpeili (1928) sisältyvässä tunnetussa runossa Keväinen junamatka.
Kristoffer Kolumbus
Ensimmäinen matka
pienoiskuva|Kolumbuksen maihinnousu. Dióscoro Teófilo Puebla Tolín, 1862.
5. joulukuuta Kolumbus saavutti suuren Hispaniolan saaren, jonka luonnonsatamat olivat parhaita mitä Kolumbus oli koskaan nähnyt. Hispaniolan alkuasukkailta hän löysi enemmän kultaa kuin muilta saarilta. Santa Maria -laiva juuttui joulupäivän yönä hiekkasärkille. Kolumbus evakuoi miehistön Niñaan ja perusti La Navidad -nimisen linnoituksen ja siirtokunnan Hispaniolan pohjoisrannikolle. Sinne jäi 39 miestä, joista moni oli vapaaehtoisia.
Kolmas matka
pienoiskuva|400px|Kolumbuksen kolmas matka Kolmannelle matkalle Kolumbus lähti 30. toukokuuta 1498 kuudella aluksella. Matkalle ei riittänyt miehiä, sillä sota Ranskaa vastaan oli käynnissä, ja Kolumbus sai laivojensa väeksi maanpakolaisuuteen tuomittuja rikollisia. Kanariansaarilla Kolumbus jakoi laivastonsa kahtia. Toinen osa purjehti suoraan Hispaniolaan, toisella hän itse lähti eteläisempää tietä Kap Verden saarien kautta ja päätyi monen vastuksen perästä ensi kertaa Etelä-Amerikan mantereelle, Orinocojoen suun seuduille. Sieltä Kolumbus kiirehti kuitenkin Hispaniolaan, missä oltiin tyytymättömiä Bartolomé Kolumbuksen tiukkaan hallintoon ja saaren ylituomari oli asettunut kapinallisten johtajaksi. Kristoffer Kolumbus saapui juuri silloin saarelle, antautui neuvotteluihin kapinallisten kanssa ja rauhan saavuttamiseksi suostui nöyryyttäviin ehtoihin.
Neljäs matka
Kahdeksan kuukauden jälkeen syntyi tyytymättömän miehistön keskuudessa aseellinen kapina, jonka Bartolomé Kolumbus kukisti. Siirtolaisten suuttumusta peläten käskynhaltija Ovando joutui lopulta lähettämään laivan noutamaan haaksirikkoisia. Hispaniolasta Kolumbus kuukauden kuluttua palasi veljineen ja poikineen Espanjaan. Valtameren amiraali ja Intian varakuningas valitteli nyt köyhyyttään, sillä viimeiset varansa hän oli antanut merimiesten palkoiksi, joita hallitus ei suostunut maksamaan. Hän saapui kotimaahan 26. marraskuuta. Kolumbus ei käynyt enää Amerikassa.
Elämän loppuvaiheet ja kuolema
Palattuaan Kastiliaan Kolumbus sai nauttia ennenkokematonta vaurautta Hispaniolasta tulevien rahalähetysten ansiosta. Hänen terveytensä oli kuitenkin jo huono ja heikkeni nopeasti. Koska hän ei kyennyt kivuiltaan enää matkustamaan hoviin, poika Diego hoiti hänen asioitaan. Kolumbuksella oli leskeksi jääneen kuninkaan kanssa kiistaa viroistaan sekä saamistaan rahallisista avustuksista ja tuotoista, ja Kolumbus syytti kuningasta lupauksiensa pettämisestä. Vastineeksi kuningas tarjosi läänityksiä Kastiliassa, minkä Kolumbus torjui. Kolumbus kuoli Valladolidissa 20. toukokuuta 1506. Häntä vaivanneeksi sairaudeksi on vuosisatojen ajan arveltu kihtiä. 2000-luvulla todennäköiseksi kuolinsyyksi on nostettu reaktiivinen niveltulehdus, jonka Kolumbus sai todennäköisesti ruokamyrkytyksestä matkoillaan.
Ulkonäkö
Kolumbuksesta ei tunneta yhtään muotokuvaa, joka olisi tehty hänen elinaikanaan. Kolumbuksen poika Fernando kuvasi Kolumbuksen sopusuhtaiseksi ja keskimääräistä pitemmäksi. Hän kertoi Kolumbuksella olleen pitkät kasvot, kyömynenä, vaaleat silmät, vaalea ja hiukan punertava iho, ja että hänen vaalea tukkansa muuttui 30 vuoden iässä valkoiseksi. Las Casasin kuvauksen mukaan Kolumbuksen parta ja hiukset olivat punaisia, kunnes muuttuivat valkoisiksi.
Vytegran piiri
250px|thumb|right|Vytegran piiri Vologdan alueen kartalla. thumb|right|250px|Kartta piirin kuntarajoista.
Vytegran piiri on kunnallishallintoalue Vologdan alueella Venäjällä. Vuonna 1927 perustetun piirin pinta-ala on 13 100 neliökilometriä. Asukkaita on 29 100 henkeä (vuonna 2010).
Sinivalas
Sinivalas (Balaenoptera musculus) on hetulavalaiden alalahkoon kuuluva valaslaji. Se on painavin ja suurin eläin, jonka tiedetään koskaan olleen olemassa; vaikka Argentinosauruksen tapaiset sauropodit kasvoivat pidemmiksi, ne olivat sinivalasta puolet kevyempiä. Sinivalas jaetaan neljään alalajiin.
Portobello Road
Alkujaan Portobello Road oli mitätön maalaispolku, joka yhdisti Notting Hillin ja Kensal Greenin kylät 1700- ja 1800-luvuilla toisiinsa. Se tunnettiin nimellä Green Lane ennen kuin nimi vaihtui nykyiselleen lähistöllä sijainneen Porto Bellon maatilan mukaan. Maatila oli saanut nimensä panamalaiselta Portobelon kaupungilta, jonka britit valloittivat espanjalaisilta 1739 Jenkinsin korvan sodassa.
Notting Hillin itäpuolella sijaitsevan Paddingtonin asukasmäärän kasvaessa Portobello Roadin varrelle perustettiin kauppoja, joissa Paddingtonin asukkaat saattoivat käydä ostoksilla. Kauppojen lomaan ilmestyi vähitellen myös rivitaloja sekä varakkaille asukkaille että heidän palvelusväelleen ja työläisille. Viimeisenä rakennettiin kadun pohjoispää, jonka tuntumaan avattiin Hammersmith & City Lineen kuuluva Ladbroke Groven metroasema 1864. 1900-luvulla Portobello Roadin aluetta kehitettiin vain vähän. 1980-luvulla tapahtuneen keskiluokkaistumisen myötä kadun ympäristö muuttui työväenluokkaisesta alueesta yhdeksi Lontoon suosituimmista asuinpaikoista.
Larressingle
Larressingle kuuluu kauneimpien ranskalaiskylien järjestöön Les Plus Beaux Villages de France, johon Gersin departementista kuuluu kolme muutakin kylää.
Alija Izetbegović
Hän kirjoitti joitain kirjoja, joista merkittävin on Islam idän ja lännen välillä (1982), jossa hän sovitteli sunni-islamia demokraattiseen järjestelmään. Izetbegović tuomittiin huhtikuussa 1983 Sarajevossa vankilaan kahdentoista muun kanssa. Izetbegovićin syyte oli että hän oli kirjoittanut kymmenen vuotta aiemmin "Islamilaisen julistuksen." Syytettyjä syytettiin islamilaisesta fundamentalismista ja yrityksestä muuttaa Bosnia islamilaiseksi valtioksi.
Tyndaris
Klassinen kausi
Tyndaris oli Sisilian viimeisenä perustettuja kreikkalaista alkuperää olleita kaupunkeja. Sen perusti Syrakusan tyranni Dionysios I vuonna 396 eaa. Kaupunki asutettiin messenialaisilla maanpakolaisilla, jotka spartalaiset olivat ajaneet pois Naupaktoksesta, Zakynthoksesta ja Peloponnesokselta peloponnesolaissodan lopulla. Dionysios asutti nämä ensin Sisilian Messeneen eli aikaisempaan Zankleen. Spartalaisten pahastuttua tästä hän siirrätti väen Tyndariin paikalle, joka oli aikaisemmin ollut Abakainonin aluetta.
Roomalainen kausi
pienoiskuva|upright=0.6|Toogaan pukeutunut mies papillisessa roolissa. Veistos Tyndariista, 1. vuosisata jaa. [[Palermon arkeologinen museo.]]
Rakennukset ja löydökset
Tyndariin kaupunki kattoi koko sen kukkulan laen. Kaupungin ”akropoliina” toimi kukkulan korkein kohta. Agora eli myöhempi forum sijaitsi alempana kaupunkialueen kaakkoisosassa nykyisen kylän paikalla. Kaupungissa on ollut suunniteltu asemakaava jo kreikkalaisella kaudella. Lähes kaikki kaupungin rauniot ovat kuitenkin peräisin roomalaiselta kaudelta. Asemakaavan pääkatu oli luoteis-kaakkoissuuntainen decumanus-katu.
Kaivausalueen kaakkoisosassa sijaitsee Rooman tasavallan aikana rakennettu yksilaivainen basilika. Sen raunioita kaarineen on perinteisesti kutsuttu gymnasioniksi. Raunioita on kunnostettu huomattavasti.
Malia Obama
Malia Ann Obama (s. 4. heinäkuuta 1998) on Yhdysvaltain 44. presidentin Barack Obaman ja hänen vaimonsa, Michelle Obaman vanhempi tytär. Kun Obamat muuttivat valkoiseen taloon, Malia Obaman kerrottiin harrastavan tanssia, jalkapalloa ja näyttelemistä. Obama opiskeli Harvardin yliopistossa vuodesta 2017 vuoteen 2021.
Donald Glover kertoi 4. huhtikuuta 2023 julkaistussa haastattelussa tuottavansa lyhytelokuvan nimeltä Gilga, jonka Obama tulee ohjaamaan. Obama ja Glover ovat aikaisemmin työskennelleet yhdessä Swarm-sarjan kirjoittajana. Sarjan molemmat luojat, Glover ja Janine Nabers kertoivat Obaman olleen loistava kirjoittaja, joka ei saanut heiltä erityiskohtelua isänsä takia.
Hiroshima kōsokukōtsū
Linjat
Hiroshiman pikaliikenne liikennöi kumipyörillä kulkevaa Astram-automaattimetrolinjaa, joka kulkee Hiroshiman keskustasta Hondōrin metroasemalta kaupungin pohjoisiin ja luoteisiin lähiöihin Kōiki-kōen-maen metroasemalle saakka. 1,9 kilometrin mittainen keskusta-osuus on rakennettu tunneliin, muutoin linja kulkee sillalla.
Alaniemi
Kylään perustettiin vuonna 1910 Simojokivarren ensimmäinen kansakoulu, Keskijoen koulu. Koulun nimi vaihtui Alaniemen kouluksi vuonna 1948, ja se lakkautettiin 1993 yhdessä Pömiön koulun kanssa. Entisen Alaniemen koulun tiloissa toimii nykyisin Alaniemen luontokeskus. Alaniemelle perustettiin vuonna 1905 Lapin maakunnan ensimmäinen osuuspankki. Alaniemellä toimi lukuisia pieniä kauppoja, viimeisin lopetti toimintansa vasta vuonna 2010. Alaniemen entisiä nimiä ovat Keskijoki ja Alakärppä, joista jälkimmäistä käytetään yhä yleisesti.
M/S Mega Regina
Pelastustoimet
Kun kävi selväksi, että palo oli saatu hallintaan eikä välitöntä vaaraa alukselle tai siinä oleville henkilöille enää ollut, alettiin valmiutta purkaa vähitellen.
Orvokki Peltola
Peltola tuli ylioppilaaksi vuonna 1947 ja valmistui filosofian kandidaatiksi Turun yliopistossa 1954. Hän toimi arkistonhoitajana Turun Sanomissa 1945–1963 ja kirjaajana sekä arkistonhoitajana Turun kaupungin puhelinlaitoksella vuodesta 1963. Peltolan vanhemmat olivat Juho Mäkelä ja Johanna Peltola.
Kauko Tulonen
Kauko Tapio Tulonen (13. kesäkuuta 1914 Sulkava – 3. toukokuuta 2012 Rauma) oli suomalainen metsänhoitaja ja yritysjohtaja, joka sai metsäneuvoksen arvonimen.
Northland Resources
Muita tutkimushankkeita
Suomi: Ruotsi:
Carl Ludvig Engel
Preussilaissyntyinen Engel työskenteli Berliinissä, Tallinnassa ja Pietarissa ennen siirtymistään Suomeen. Hän sai ensin Helsingin uudelleenrakennuskomitean arkkitehtina ja myöhemmin Intendentinkonttorin johtajana laajan vaikutusvallan ja ainutlaatuiset mahdollisuudet toteuttaa arkkitehtonisia visioitaan.
Intendentinkonttorin johtaja
Intendentinkonttorin johtaja Charles Bassi erosi 1824 tehtävästään. Auennutta intendentin virkaa tarjottiin välittömästi Engelille, jota pidettiin liki ainoana pätevänä ehdokkaana koko maassa. Engel antoi kuitenkin vältteleviä vastauksia, koska hän hautoi jälleen kerran suunnitelmia paluusta Berliiniin. Hän kävi kirjeenvaihtoa preussilaisten viranomaisten kanssa ja tiedusteli mahdollisuuksiaan valtion virkoihin. Tämä aiheutti huolta helsinkiläisissä, jotka pelkäsivät menettävänsä Engelin. Itse keisari Aleksanteri I vaati, että Engelistä oli pidettävä kiinni keinolla millä hyvänsä, ja julisti ”en halua menettää tätä miestä!”. Saatuaan Berliinistä kielteisiä vastauksia Engel ottikin nopeasti intendentin viran vastaan sangen muhkein ehdoin: hän sai nauttia palkkaa sekä uudelleenrakennuskomitean arkkitehdin että Intendentinkonttorin johtajan virasta, ja sai päälle eläkkeen sekä muita etuisuuksia.
Intendentinkonttorin (myöh. Rakennushallitus) tehtävänä oli valvoa julkista rakentamista Suomen suuriruhtinaskunnassa. Kaikkien julkisten rakennusten piirustukset tuli lähettää konttoriin tarkastusta ja hyväksymistä varten, jonka lisäksi siellä laadittiin tilauksesta rakennuspiirustuksia. Konttorissa suunniteltiin Engelin 15-vuotisen toimikauden aikana useita kymmeniä rakennuksia vuodessa: kirkkoja, pappiloita, kartanoja, kouluja, raatihuoneita, läänin­hallituksia, sairaaloita, kasarmeja, vankiloita, tulli­kamareja ja majakoita. Yleisin tuote olivat kirkot: Engelin valvonnassa suunniteltiin kaikkiaan 51 kirkkoa ja 33 tapulia sekä kymmenen kirkon uudistustyöt. Konttorissa työskenteli intendentin lisäksi aluksi kaksi ja myöhemmin kolme arkkitehtia konduktöörin virkanimikkeellä; lisäksi Engel, joka halusi huolehtia uuden sukupolven kasvattamisesta, piti konttorissa myös arkkitehtioppilaita.
Intendentin ominaisuudessa Engel laati myös useiden kaupunkien asemakaavat. Ensimmäisen näistä hän teki Turkuun vuoden 1827 palon jälkeen, jossa kaupunki oli tuhoutunut lähes täysin. Uusklassismin ihanteiden mukainen ruutukaava korosti paloturvallisuutta: kadut olivat leveitä, korttelit väljiä ja yli yksikerroksiset puurakennukset kiellettyjä. Samoja periaatteita Engel sovelsi myös muissa asemakaavoissaan: Tampereella (1830), Hämeenlinnassa (1831), Porvoossa (1832), Jyväskylässä (1833) ja Mikkelissä (1837). Engelin suunnittelema Porvoon asemakaava kuitenkin toteutettiin vain osittain: Vanha Porvoo jäi ennalleen, mutta sen etelä­puolelle rakennettiin Engelin suunnitelman mukainen uusi kaupungin­osa.
Giovanni Arnolfini ja hänen vaimonsa
Tulkintoja
Joidenkin mielestä kyseessä on kihlaus. Arnolfini nostaa kättään, mahdollisesti vannoakseen kihlavalaa tai tervehtiäkseen ovesta tulevia vieraita, jotka heijastuvat peilistä. On myös esitetty, että kyseessä oli lahja Arnolfinin perheelle Italiaan, joka osoittaisi lahjan antajan vaurautta. Tämän vuoksi maalauksen pariskunta olisi pukeutunut kalliisiin talvivaatteisiin. Taidehistorioitsija Erwin Panofsky esitti vuonna 1934, että kyseessä oli salainen avioliitto. Todistajana olisi ollut taustan peilistä heijastuva taiteilija, jota ei ole kuvattu maalaamassa. Siksi taiteilijan signeeraus olisi juuri taulun keskellä.
Definitely Maybe
Definitely Maybe on brittiläisen rockyhtye Oasiksen debyyttialbumi, joka julkaistiin elokuussa 1994. Se nousi suoraan Britannian albumilistan ykköseksi, ja siitä tuli Britannian kaikkien aikojen nopeimmin myynyt debyyttialbumi (nykyään ennätystä pitää nimissään Arctic Monkeys). Se sai myös kriitikoiden parhaat arviot vuoden 1994 uutuusalbumeista.
Carl Ludvig Engel
Seuraelämä
Berliiniläissyntyinen Engel ei koskaan kunnolla kotiutunut Helsinkiin, joka oli hänen silmissään pieni, kylmä ja kulttuuritarjonnaltaan puutteellinen provinssikaupunki. Saatuaan Senaatintalon valmiiksi Engel harmitteli ystävälleen kirjeessä, että se sijaitsi Helsingissä eikä Berliinissä, jossa sille olisi osattu antaa oikeanlaista arvoa. Etenkin pitkien ja pimeiden talvien aikana hän kärsi koti-ikävän puuskista ja hautoi suunnitelmia paluusta Preussiin. Engel ei kuitenkaan koskaan pannut näitä suunnitelmia täytäntöön, sillä hän tiesi, ettei voisi kotimaassaan saavuttaa samanlaista asemaa ja saada yhtä ainutlaatuisia suunnittelutöitä kuin Suomessa. Lopullisesti hän hylkäsi lähtösuunnitelmansa saadessaan Intendentinkonttorin johtajan viran 1824.
Augustus De Morgan
Augustus De Morgan (27. kesäkuuta 1806 Madurai, Intia – 18. maaliskuuta 1871 Lontoo, Englanti) oli brittiläinen matemaatikko ja loogikko.
Rock and roll
Rock and rollin nousu
Jackie Brenstonin vuonna 1951 julkaistua hittisingleä “Rocket 88" on pidetty usein maailman ensimmäisenä rock and roll -levynä . Elvis Presleyn vuoden 1954 ensilevy, jossa hän versioi laulaja-lauluntekijä Arthur Crudupin vuonna 1947 levyttämää kappaletta "That's All Right mama" ilmestyi vasta vuonna 1954, jolloin kitaristi Chuck Berry ja laulaja Fats Domino olivat jo etabloineet rock and roll musiikin. Valkoisia mustien kustannuksella suosivat tuottajat panostivat kuitenkin eniten Elvis Presleyn markkinointiin, josta tulikin suosituin rocklaulaja muun muassa  lavakarismansa ja komean ulkonäkönsä vuoksi. Parikymppistä Presleytä alettiin kutsua jo 1950-luvun puolivälissä ”rock and rollin kuninkaaksi”. Presley itsensä mielestä kyseinen titteli kuului kuitenkin Fats Dominolle.
Chester A. Arthur
Nousu presidentiksi
Noin vuoden 1882 tienoilla Arthur sairastui tuolloin Brightin tautina tunnettuun sairauteen, mikä vaikeutti hänen munuaistensa toimintaa. Arthur piti sairastumisensa salassa, mutta se esti hänen kampanjoimisensa uudelle presidenttikaudelle vuoden 1884 vaaleissa. Republikaanit valitsivat presidenttiehdokkaakseen lopulta ulkoministeri James Blainen, joka kuitenkin hävisi demokraattien Grover Clevelandille.
Pirttijärvi (Ruovesi, Pourunperä)
Pirttijärvi on Pirkanmaalla Ruovedellä ja Virroilla Pourunperän lähellä sijaitseva järvi.
Ollijärvi (Kokemäki, länsi)
Maantiede
Järven rantaviiva on 0,89 kilometriä pitkä ja ranta on puoliksi soista metsää ja puoliksi pääosin moreeni- ja kalliopohjaista metsämaastoa. Rannat ovat rakentamattomia eikä sinne johda teitä.
Savonsolmu
Omalla niemellään Pieksämäen keskustassa sijaitseva Savonsolmu avattiin maaliskuussa 1976 Pieksämäen Osuuskaupan omistamana ja osana Sokos-hotelliketjua. Siinä oli 50 kahden hengen huonetta, 300 hengen ravintola, aulabaari ja yökerho. Hotelli oli tuolloin Pieksämäen ainoa, ja siitä tuli nopeasti suosittu juhlintapaikka. Sitä markkinoitiin myös yritysten kokouskäyttöön (ns. ”korpihotelli”) ja lapsiperheiden vapaa-ajanviettoon.
Oulonjärvi (Ruovesi)
Maantietoa
Järven pinta-ala on 10,5 hehtaaria, se on 1,1 kilometriä pitkä ja 150 metriä leveä. Siinä ei ole kartan mukaan saaria. Järven rantaviivan pituus on 2,4 kilometriä.
Ardalan Shekarabi
Elämä ja ura
Shekarabi liittyi Ruotsin sosiaalidemokraattiseen nuorisoliittoon (SSU) vuonna 1993. Hän toimi järjestön puheenjohtajana vuosina 2003–2005. Hän ei hakenut jatkokautta vuoden 2005 liittokokouksessa, koska oli paljastunut, että hänen puheenjohtajavaalikampanjaansa vuonna 2003 oli rahoitettu muihin tarkoituksiin korvamerkityillä rahoilla. Lisäksi SSU:ta olivat ravistelleet jäsenmäärään liittyvät epäselvyydet. Shekarabi palasi politiikkaan vuonna 2009, kun hän oli ehdolla Euroopan parlamenttiin sosiaalidemokraattien listalla. Hän sai 19 936 henkilökohtaista ääntä, mutta häntä ei valittu parlamenttiin. thumb|200px|left|Shekarabi, [[Magdalena Andersson ja Per Bolund vastanimitettyinä ministereinä lokakuussa 2014.]] Vuoden 2010 valtiopäivävaalien jälkeen, kun sosiaalidemokraatit olivat kärsineet toisen peräkkäisen vaalitappion, Shekarabi asetettiin johtamaan kriisikomissiota Anna Johanssonin kanssa. Komission tehtävänä oli selvittää, mistä sosiaalidemokraattien kannatuksen romahtaminen johtui, ja miten puolue saataisiin uuteen nousuun. Shekarabi nousi varapaikalta valtiopäiville maaliskuussa 2013. Huhtikuussa 2013 hänet valittiin sosiaalidemokraattien toimeenpanevaan valiokuntaan.
Nordland II
Vastaanotto ja jälkimaine
Encyclopaedia Metallum -tietokannassa albumin 9 käyttäjäarvioon perustuva keskimääräinen pistemäärä on 92 prosenttia.
Curling
Joukkueet ja pelin kesto
Curlingia pelataan kahden neljän hengen joukkueen välillä. Yksi peli koostuu yleensä kahdeksasta päästä, arvoturnaukset kymmenestä. Lisäksi voidaan pelata jatkopäitä voittajan selvittämiseksi. Pelin kesto on normaalisti kaksi tuntia.
Viimeisen kiven etu
Viimeisen kiven edun arvoksi on yleisesti arvioitu puoli pistettä, eivätkä joukkueet siitä usein mielellään luovu, vaan saattavat pyrkiä saamaan pään tulokseksi 0–0. Usein joukkueet saattavat pyrkiä pakottamaan viimeisen kiven edun omaavan vastustajan yhteen pisteeseen, jotta saisivat seuraavaan päähän viimeisen kiven edun itselleen.
Historia
Curling oli Chamonix’n talviolympiakisojen 1924 ohjelmassa, ja kultamitalin vei skotlantilainen joukkue ennen ruotsalaisia. Sen jälkeen curling oli näytöslajina 1932, 1988 ja 1992. Virallinen olympialaji curlingista tuli jälleen vuonna 1998, josta lähtien on pelattu sekä miesten että naisten curlingissa.
Harrastajamäärät
Harrastajamäärältään curling on maailman mittakaavassa varsin pieni laji. Kanadassa curlinginpelaajia on noin miljoona, mikä on enemmän kuin muualla maailmassa yhteensä. Britanniassa, pääasiassa Skotlannissa, lajia harrastaa 20 000–30 000 ihmistä ja Yhdysvalloissa noin 20 000. Suomessa rekisteröityjä pelaajia on noin 550 ja miesten SM-sarjassa pelasi kaudella 2006–2007 kahdeksan joukkuetta. Nykyään miesten SM-sarjassa pelataan kolmella sarjatasolla ja naisten sarjassa yhdellä sarjatasolla.
Ollijärvi (Kokemäki, itä)
Maantiede
Järven rantaviiva on 0,49 kilometriä pitkä ja ranta on suota. Rannat ovat rakentamattomia eikä sinne johda teitä.
Pulkkaniemen teloitukset
Taustaa
Sisällissodan käynnistyttyä sotatapahtumat etenivät Taipalsaarelle vasta kuukauden kuluttua, kun punaiset miehittivät kirkonkylän 28. helmikuuta. Seudulla ei käyty merkittäviä yhteenottoja, vaan Taipalsaaren punaiset osallistuivat Savitaipaleen rintaman taisteluihin. Sodan loppuvaiheessa punaiset vetäytyivät Lappeenrantaan yöllä 25. huhtikuuta, jonka jälkeen valkoiset miehittivät kylän seuraavana iltapäivänä. Kun pakoreitti Viipurin suuntaan oli jo poikki palasi suurin osa punaisista Taipalsaarelle.
Tuulikki Pietilä
Ura taiteilijana
Teknisesti monipuolinen taiteilija sovelsi tuotannossaan useita eri tyylilajeja realismista kubismiin ja abstraktiin taiteeseen, lähinnä konstruktivismiin ja informalismiin. Hän teki itse kaikki grafiikan työvaiheet vedostusta myöten. Monipuolisuutensa ja teknisen osaamisensa ansiosta Pietilä oli nuoren graafikkopolven esikuva.
Hän testamenttasi poikkeuksellisen laajan, yli 1 400 teosta käsittävän tuotantonsa Ateneumin taidemuseolle. Tuulikki Pietilän tiedetään olleen esikuvana Janssonin muumikirjojen tarmokkaalle ja ripeälle Tuu-tikki -hahmolle.
Nybroån
Pääuoma alkaa Fågeltoftasta pelto-ojana, joka jatkaa johto-ojana Trydeånina kohti etelää. Uoma kääntyy lounaaseen päin ja yhtyy Fyledalenissa Fyleåniin. Se kohtaa Nedrabyssä Örupsånin, ja jatkaa Nybroånin nimellä mereen asti.
Gouda (juusto)
Nimi
Gouda on saanut nimensä etelähollantilaisen Goudan kaupungin mukaan, mutta nimellä ei ole alkuperäsuojaa. Goudaksi voidaan siksi kutsua muuallakin kuin Hollannissa valmistettua juustoa. Alkuperäisellä valmistusalueella valmistetusta goudajuustosta käytetään suojattua nimeä Noord-Hollandse Gouda. thumb|Goudajuustomarkkinat Goudan kaupungissa
Holokausti
Sanan etymologia ja nimityksiä eri kielillä
Sana holokausti ὁλόκαυστον (nykykreikassa όλοκαύτωμα) on raamatullinen polttouhria merkitsevä sana. Kreikankielinen sana merkitsee jumalalle osoitettua uhria, joka on kokonaan (όλος, holos) poltettu (καύστων, καύσων, kaustos). 1800-luvulta alkaen sanaa on pääasiassa käytetty tarkoittamaan suuronnettomuuksia, mutta 1970-luvulla sana vakiintui englannissa tarkoittamaan nimenomaan natsien suorittamaa kansanmurhaa. Suomen kieleen se vakiintui vasta 1990-luvulla.
Eija Jansson
Julkaisut
Rikoskirjallisuuden lisäksi hän on kirjoittanut runokokoelman Ikävä jonnekin (2009) sekä lastenkirjat Satuarkku (2008), Saksanpaimenkoira Nelli (2009), Lapinkoirat Musti ja Beni (2010) sekä Sinttu, pörröpöksy keeshond (2010),Satukaruselli (2011), Urkki, dogo argentino (2012), Martti - löytökoira Espanjasta (2014), Olli Öttiäinen lähtee retkelle (2014), Suomenpystykorva Pipsa (2015) lisäksi muita julkaisuja.
Holokausti
Tausta ja syyt
Juutalaisviha eli antisemitismi oli ollut eri muodoissaan yleistä kautta Euroopan jo vuosisatojen ajan. Juutalaisia karsastettiin ja vainottiin etnisenä mutta epäilyttävästi kansainvälisenä ja siten mahdollisesti ”epäluotettavana” vähemmistönä, joka oli lisäksi näkyvästi edustettuna sosialistisissa ja kommunistisissa liikkeissä. Kristillisessä antisemitismissä juutalaisia pidettiin ”Kristuksen tappajina”. Teorioilla juutalaisten salaliitosta oli ollut kannatusta jo 1860-luvun loppupuolelta lähtien. Teoriat alettiin hyväksyä laajalti ensimmäisen maailmansodan jälkeen, mihin vaikutti paljon ranskalaisen väärennöksen Siionin viisaiden pöytäkirjojen leviäminen Venäjän ulkopuolelle. Saksassa antisemitismiä vahvisti myös juutalaisten hyvä menestys yhteiskunnassa, etenkin sanomalehtien ja kirjojen kustantajina, minkä vuoksi jotkut alkoivat puhua ”juutalaisesta vaikutuksesta”.
Joukkoteloitukset
Pogromeiksi kutsutaan erityisesti Venäjällä ja muualla Itä-Euroopassa paikallisten tekemiä hyökkäyksiä juutalaisia kohtaan. Pogromit jatkuivat myös holokaustin aikana.
Ulkomaailman suhtautuminen
Neuvostoliitto siirsi paljon maan läntisten osien juutalaisia turvaan Saksan hyökättyä, joskaan ei järjestelmällisesti juutalaisina. Monet neuvostokansalaiset osallistuivat kuitenkin miehitysvallan apuna juutalaisten tuhoamiseen, ja vähemmistökansallisuuksien edustajat pitivät juutalaisia usein Stalinin kätyreinä. Sodan jälkeen Neuvostoliitto jatkoi jiddišinkielisen kulttuurin tuhoamista.
Luettelo Amiga-peleistä
Tämä on luettelo Amigan peleistä.
Olof Cederström
Olof Cederström (11. helmikuuta 1748 – 11. toukokuuta 1828 Attu) oli suomalainen vapaaherra, sotilas ja valtiopäivämies.
Mohammed V:n kansainvälinen lentoasema
Mohammed V:n kansainvälinen lentoasema  on lentoasema Marokossa 30 kilometriä kaakkoon Casablancasta. Lentoaseman kautta kulki vuonna 2007 yhteensä 5 800 000 matkustajaa. Lentoasemalla on käytössään kaksi kiitotietä, jotka molemmat ovat pituudeltaan 3 720 metriä ja leveydeltään 45 metriä. Lentoasema on nimetty Marokon entisen hallitsijan, Muhammad V:n mukaan.
Hannah Arendt
Elämä
Arendt sai julkista tunnustusta Yhdysvalloissa vuonna 1951 julkaistusta teoksesta The origins of totalitarianism. Totalitarismiteemasta hän siirtyi politiikan uusien ilmiöiden tutkimiseen, minkä seurauksena syntyi teos The human conditions ja sitä täydentävä esseekokoelma Between past and future vuonna 1961. Hän sai 1960-luvulla politiikan tutkimuksen professuurin ensin Chicagon yliopistossa ja sitten New School for Social Research -nimisessä emigranttiyliopistossa New Yorkissa. Hän opetti yleensä vain yhden lukukauden kerrallaan ja opiskeli välillä Euroopassa. Vuonna 1963 julkaistu On revolution -teos on yhdistelmä yhdysvaltalaisen politiikan ylistystä ja kritiikkiä. Kokoelma henkilöesseitä julkaistiin vuonna 1968 nimellä Men in dark times ja puheenvuoro Vietnamin sodasta ja ylioppilasliikkeestä vuonna 1972 esseekokoelmana nimeltä Crises of the republic. Viimeksi mainitun kokoelman sisältämä essee On violence, jossa Arendt määrittelee käsitteitä valta (power), pakko (force), voima (strength), auktoriteetti (authority) ja väkivalta (violence), on julkaistu myös erikseen.
Ihmisen toiminta ja politiikka
Teoksessaan Totalitarismin synty (1951) Arendt yrittää selvittää kansallissosialismin ja kommunismin juuria aina antisemitismiin asti. Teos oli kohuttu, sillä aikalaiset pitivät yleisesti natsismia ja kommunismia toistensa vastakohtina. Arendt pyrki todistamaan, että vaikka aatteellisen sisällön osalta näin olikin, niin ideologian muodon, loogisten johtopäätösten ja poliittisen järjestelmän käytännön toteutuksen suhteen ne olivat samankaltaisia.
Aatamin luominen
Analyysi
Maalauksen merkityksestä on esitetty erilaisia olettamuksia.
Príncipe
Luonto
Príncipen eteläinen kolmannes on yksi São Tomé ja Príncipen valtion viidestä kansainvälisesti tärkeästä lintualueesta (IBA). Alueen koko on 50 km², ja se käsittää enimmäkseen ainavihantaa alankometsää merenpinnan tasolta Pico de Príncipen huipulle saakka. Saarella on viisi kotoperäistä lintulajia, jotka ovat principenmedestäjä, principenkutoja, principentimali, principenloistokottarainen ja principenrilli. Kotoperäisiä alalajeja ovat valkovatsakalastajan alalaji Alcedo leucogaster nais, sieppodrongon alalaji Dicrurus adsimilis modestus ja oliivi-iibiksen alalaji Bostrychia olivacea rothschildi, joka on luultavasti koko São Tomén ja Príncipen harvinaisin lintulaji. Muita saaren lintulajeja ovat esimerkiksi guineanrilli ja guineanlahdenrastas. Príncipen lounaisosan merilintuyhdyskunnat lukeutuvat Guineanlahden suurimpiin. Neljä lepakkolajia ja Crocidura poensis -päästäisen alalaji ovat Príncipen alkuperäisiä nisäkäslajeja. Loput nisäkkäät, kuten monamarakatit ja villiintyneet kissat ovat muualta tuotuja. Leptopelis palmatus ja Phrynobatrachus dispar ovat Príncipen kotoperäisiä sammakkolajeja. Lisäksi saarella tavataan Nesionixalus molleri -sammakoita. Príncipen lajistoon kuuluu kahdeksan matelijalajia, joista skinkkien heimoon kuuluva Feylinia polylepis ja Typhlops elegans -käärme ovat kotoperäisiä. Muita matelijalajeja ovat skinkkien heimoon kuuluva Mabuya maculilabris, gekkojen heimoon kuuluvat Lygodactylus thomensis ja Hemidactylus greefii sekä käärmeet Rhinotyphlops newtonii ja Rhinotyphlops feae. Príncipeä ympäröivät merialueet ovat hyvässä kunnossa, sillä saarella ei ole juurikaan teollisuutta. Merialueella tavataan esimerkiksi merikilpikonnia, miekkakaloja, marliineja ja purjekaloja. Príncipen vesissä, kuten rantojen läheisissä seisovissa vesissä ja Santo Antóniossa mereen laskevassa Papagaiojoessa, elää liejuryömijöitä.
Shakin maailmanmestaruusottelu 1993 (PCA)
Karsinnat
Nämä 15 pelaajaa pelasivat sarjan ehdokasotteluita. Mikäli ottelut päättyivät tasan, ylimääräinen kahden pelin sarja pelattaisiin, kunnes toinen pelaajista saavuttaisi pistejohdon.
Edith Bergholm
Bergholmin vanhemmat olivat Borgå Lyceumin rehtori, professori Karl Axel Bergholm ja Ida Augusta o.s. Roschier. Hänen veljensä oli Eduskunnan kirjaston kirjastohoitaja (kirjastonjohtaja) A. H. Bergholm.
Bergholm kävi Helsingin jatko-opiston ja sai päästötodistuksen 1888. Hän tutustui jatko-opistoihin Saksassa vuonna 1913. Hän toimi vt. matematiikan opettajana Porin suomenkielisessä tyttökoulussa 1888–1890, laskennon opettajana neiti B. Steniuksen valmistavassa koulussa Kuopiossa 1891–1895, matematiikan ja ranskan kielen opettajana Porvoon suomalaisessa yhteiskoulussa 1895–1913. Hän oli perustamansa Porvoon naisopiston johtajatar ja omistaja vuodesta 1912 ja perustamansa Porvoon suomalaisen valmistavan koulun johtajatar ja omistaja 1896–1912.
Bergholm oli opettajantyössään pohtinut että tarvittaisiin ylioppilastutkintoon johtavan koulun rinnalle toisenlainen koulu, jossa painotettaisiin käytännön elämän tarpeita. Hän oli myös tutustunut kouluoloihin Saksassa ja Ranskassa. Bergholmin kirjoitus ”Uusi korkeampi naisopisto” Uudessa Suomettaressa marraskuun 1. päivänä 1911 herätti keskustelun, ja seuraavana vuonna perustettiin Porvoon Naisopisto, joka vuodesta 1913 kuului valtionavun piiriin. Bergholmin ansiota on se, että naisopiston suorittaneet rinnastettiin ylioppilastutkinnon suorittaneisiin, kun täytettiin eräitä valtion virkoja muun muassa posti- ja lennätinlaitoksessa sekä rautateillä. Koulu oli kaksikielinen.
Lamminjärvi (Pehula)
Lamminjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Karhiniemen alueeseen.
Yksivärinen (hevonen)
Oman hankaluutensa pelkästään rungon alueeseen keskittyvään yksivärinen/kirjava -jaotteluun esimerkiksi rotumääritelmissä tuo se, että melko pienienkin jalkoihin ja päähän rajoittuvien merkkien tiedetään nykyään saattavan hyvin olla jonkin kirjavuusgeenin aiheuttamia. Näiden geenien ilmeneminen hevosen ulkoasussa vaihtelee paljon (myös sen mukaan, onko varsa geenin suhteen sama- vai eriperintäinen), joten täysin hyväksyttävien, yksivärisiksi katsottujen vanhempien jälkeläinen voikin olla ei-hyväksyttävä kirjava, joka todennäköisesti itse saisi yksiväristen yksilöiden kanssa lähinnä yksiväriseksi katsottavia jälkeläisiä. Ongelma on joskus myös päinvastainen: kirjavaan amerikkalaiseen paint-rotuun kelpuutetaan ainoastaan yksilöt, joilla on ainakin hiukan valkeaa rungossa katsomatta lainkaan siihen, mitä kirjavuusgeenejä hevonen mahdollisesti kantaa.
Jordanes
Jordanes eli Jornandes oli bysanttilainen historioitsija, joka eli 500-luvulla Moesiassa (nykyinen Bulgaria).
Tiedot Jordaneksesta ovat peräisin hänen kirjastaan, jossa hän mainitsee isoisänsä Parian, alaanien johtajan Candacin kirjurin. Alaanit ja heidän vallassaan olevat muut heimot asustivat 400-luvulla Tonavan eteläpuolella Moesiassa.
Brian Epstein
Nuoruus
Palattuaan Liverpooliin Epstein alkoi hoitaa perheyrityksen sähköosastolle perustettua äänilevyosastoa. Sen nimeksi tuli North End Music Stores (NEMS). Toimintansa myötä nimi vakiintui tarkoittamaan Epsteinin manageritoimistoa.
Jimmy Bullard
Uran alku
Bullard syntyi Newhamissa Itä-Lontoossa ja aloitti uransa Corinthian FC:ssä, josta siirtyi Gravesend & Northfleetin joukkueeseen. Seuraavaksi Bullars siirtyi joukkueeseen, jota oli kannattanut lapsena, kun West Ham United hankki hänet 30.000 punnan hintaan vuonna 1999. Bullard ei onnistunut lyömään itseään läpi edustusjoukkueeseen ja sai vapaan siirron kauden 2000-2001 päätteeksi Peterborough Unitediin. Peterboroughissa hän löi itsensä läpi ja teki 11 maalia 62 ottelussa, jolla hän ansaitsi siirron Wigan Athleticsiin tammikuussa 2003. Siirtosumma oli 275.000 puntaa.
Christiansø
Christiansøllä käy vuosittain noin 45 000 turistia lautoilla Gudhjemista ja Svanekesta.
Konstantin von der Pahlen
Pahlen toimi Venäjän oikeusministerinä ja valtiosihteerinä vuosina 1867–1878. Hän siirtyi tuomioistuimesta oikeuskanslerin virkaan vuonna 1878 ja tuli myöhemmin virassaan valituksi Venäjän kansallisen neuvoston jäseneksi.
Amerikancockerspanieli
Terveys
thumb|Musta amerikancockerspanieli
Gösta Linderholm
Gösta Gunnar Linderholm (22. kesäkuuta 1941 – 29. joulukuuta 2020) oli ruotsalainen laulaja. Hänet tunnettiin parhaiten hittikappaleesta "Rulla in en boll och låt den rulla", joka julkaistiin vuonna 1978. Hän kirjoitti musiikin Rasmus ja kulkuri -elokuvaan vuonna 1981.
Valkeajärvi (Kokemäki)
Luontoarvoja
Järveä ympäröivästä Vehkasuosta on tutkittu sen turvevarat ja siinä on turvetta keskimäärin 1,8 metriä. Suuri osa suosta on rämettä, mutta siinä esiintyy joitakin korpimetsiä, vähän turvekangasta ja pieniä turpeennostoalueita. Turvetta on nostettu aiemmin kuivikkeeksi. Tutkimusnäytteistä löytyi vesipähkinän fossiileja, joten suolla on kivikaudella ollut suolampia, jossa vesipähkinät ovat kasvaneet. Lammet ovat nykypäivään mennessä ehtineet kasvamaan umpeen.
Sege å
Joen kulku
Joki alkaa Börringesjönin pohjoispäästä ja virtaa sen jälkeen joko peltomaan tai asutusalueen läpi. Alkuosuus käy Svedalanin eteläosan läpi ja se alkaa kaartamaan lännestä kohti pohjoista. Täällä jokilaakso syvenee hieman ja uoman ympärille on jätetty metsää. Se ohittaa Oxien itäpuolelta ja toimii Malmön ja Svedelanin välisenä kuntarajana Tullstorpiin ja Baraan asti. Ennen Staffanstorpia tekee joki mutkan kääntyen koillisesta kohti länttä Segedaliin. Siellä se laskee mereen satama-alueella Arlövissä.
Hakosilta
Hiljaisuuden huone
Koskimyllyntie johtaa kantatie 54:ään.
Uusiutuva energia Kiinassa
Vesivoima
Kiina on rakentanut Mekong-jokeen 5 patoa ja suunnitelmissa on 3 lisää. Arvostelijoiden mukaan padot vaikeuttavat veden kulkua, vaikuttavat veden laatuun, aiheuttavat eroosiota, vähentää kaloja ja vaikeuttaa maanviljelyä vesitason vaihteluilla. Professori Yu Xiaogang Yunanista (Green Watershed –järjestö) on julkaissut kriittisiä patoraportteja. Jokialueella elää 60 miljoonaa ihmistä. Yunnanissa avattiin uusi pato vuonna 2008 (Jinghong), josta vesi tulvii kahdelle luonnonsuojelualueelle. Kalastajien mukaan kalasaaliit ovat puolittuneet.
Berlin Station
Berlin Station kertoo Yhdysvaltain tiedustelupalvelu Central Intelligence Agencyn (CIA) toimista Berliinissä, Saksassa. Sarjan pääosissa ovat Richard Armitage, Rhys Ifans, Leland Orser, John Doman, Keke Palmer, Tamlyn Tomita, Michelle Forbes, Ashley Judd ja Richard Jenkins.
Rekottilan kalliomaalaus
Maalaus
Punaväriä on kolmessa kohtaa noin 1,5 metriä maan pinnasta mitattuna ja keskimmäisessä on havaittavissa yksi kuvio. Se muistuttaa rengasta ja sijoittuu kallion pinnalle juuri kaarevan halkeaman yläpuolelle.
Ford Thunderbird (1958)
Auto on muotoilultaan hyvin erikoinen ja särmikäs ja sen lempinimi englanninkielisissä maissa onkin "Squarebird" eli vapaasti suomentaen särmälintu. Se on noin 230 millimetriä matalampi kuin saman aikakauden muut amerikkalaiset henkilöautot, ja maavaraakin on vain 147 millimetriä. Auton kardaaniakseli jouduttiin matalan maavaran takia sijoittamaan melko ylös, ja kardaanitunneli näkyy auton sisällä suurena, koko auton mittaisena keskikonsolina. Se on yksi tämän mallin tunnetuista muotoilupiirteistä.
Kehitys
Vuonna 1960 tehtiin jälleen myyntiennätys: 92 842 myytyä Thunderbirdiä, joista 11 860 avomallia. Tähän vuosimalliin oli tarjolla kattoluukku, joka tunnettiin nimellä Golde Top.
Indonesian jääkiekkomaajoukkue
Kokoonpano
Päävalmentaja: Khia Peng Tan
Venom: Let There Be Carnage
Juoni
Nykyhetkessä Mulligan, joka on nykyään etsivä, pyytää journalistin uralleen takaisin pyrkivää Eddie Brockia puhumaan uudestaan Kasadylle, joka istuu vankilasta sarjamurhista epäiltynä ja jota Brock oli haastatellut vuosi sitten. Brockin sisällä elävä symbiootti, Venom, onnistuu Kasadyn piirustuksista ja muista johtolangoista saamaan selville Kasadyn uhrien ruumiiden olinpaikat. Mutta Brockin ja Venomin harmiksi, hänen ex-kihlattunsa Anne Weying on nyt mennyt kihloihin tohtori Dan Lewisin kanssa.
Kasadyn kuolemantuomion täytäntöönpano epäonnistuu, kun Kasadyn sisällä kasvanut uusi punainen symbiootti, joka saa nimen Carnage, torjuu myrkkyruiskeen pääsemisen Kasadyn elimistöön ja auttaa hänet pakoon. Mulligan varoittaa Brockia Kasadyn paosta ja Brock tutkii St. Estesin raunioita, saaden selville Kasadyn yhteyden Barrisoniin. Aiheutettuaan hämminkiä ympäri San Franciscoa, Kasady ja Carnage selvittävät tiensä Ravencroftiin, missä he vapauttavat Barrisonin ja tuhoavat sen jälkeen myös St. Estesin rauniot.
Esituotanto
Syyskuussa 2019 Hutch Parkerin paljastettiin liittyneen elokuvan tuottajien joukkoon. Parker oli Sony Picturesin johtaja Thomas Rothmanin ystävä ja työskennellyt aiemmin tuottajana 20th Century Foxin Marvel-elokuvissa. Siihen aikaan Reid Scottin odotettiin myös palaavan ensimmäisestä elokuvasta tuttuun rooliinsa. Lokakuussa Fleischer kertoi, että ensimmäisen elokuvan negatiivisen vastaanoton johdosta hän oli tyytyväinen Serkisin nimittämiseen ohjaajaksi, uskoen kriitikoiden tarkoituksella tukevan Marvel Studiosin supersankarielokuvia Sonyn elokuvien sijasta. Saman kuukauden aikana Shriekin odotettiin esiintyvän elokuvassa Carnagen rakastajattarena ja elokuvan toisena vihollisena. Hahmolle etsittiin näyttelijää useiden erilaisten näyttelijöiden joukosta. Useita päiviä myöhemmin Naomie Harris osallistui neuvotteluihin Shriekin roolista.
Musiikki
Marco Beltramin paljastettiin joulukuussa 2020 säveltävän elokuvan musiikki.
VVER
VVER-440
VVER-440:n primääripiiri koostuu kuudesta jäähdytysvesiluupista, joissa jokaisessa on yksi vaaka-asennossa oleva höyrystin. Fortumin omistaman Loviisan voimalaitoksen kummatkin yksiköt ovat tämän tyyppisiä reaktoreja.
VVER-1200
AES-2006 on nimitys 1 200 MW:n sähkötehoiselle reaktorille, jollainen on liitetty ensimmäistä kertaa sähköverkkoon Venäjän Novovoronežissa 5. elokuuta 2016. Leningradin ydinvoimalaitoksen uudet laitokset ovat myös tätä tyyppiä.
VVER-1500
VVER-1500 on suunniteltu versio VVER-sarjan reaktoreista. Toistaiseksi laitoksia ei ole rakennettu.
LGM-30 Minuteman
Historia
Ohjuksen kehittely alkoi 1956. Ensilento siilosta tapahtui vuonna 1959. Nykyinen Minuteman III otettiin käyttöön 1968 mennessä. Vuonna 2009 ohjuksia oli siiloissa 450 kpl.
Golden Sun
Djinni
Jokaisella djinnillä on kolme tilaa. Yksittäisen djinnin voi taisteluruudussa määrätä hyökkäämään vihollisen kimppuun. Hyökkäyksen jälkeen djinni on lepotilassa muutaman vuoron ajan. Kun djinni on valmis palaamaan, sen kutsuminen takaisin mahdollistaa voimakkaan erikoisloitsun toteuttamisen. Loitsu on sitä voimakkaampi, mitä useampi saman elementin djinni osallistuu siihen. Kaikkien osallistuvien djinnien on oltava valmiina palaamaan taisteluun yhtä aikaa.